|  |
| --- |
| **ΤΑΥΤΟΤΗΤΑ****ΠΡΟΓΡΑΜΜΑΤΟΣ ΚΑΛΛΙΕΡΓΕΙΑΣ ΔΕΞΙΟΤΗΤΩΝ** |
| **ΤΙΤΛΟΣ** | Ένα λιμάνι, μια ιστορία |
| **ΦΟΡΕΑΣ** | Ίδρυμα Αικατερίνης Λασκαρίδη και Tμήμα Ψηφιακών Συστημάτων Πανεπιστημίου Πειραιά, Cosy LLab, |
|  **ΘΕΜΑΤΙΚΗ ΕΝΟΤΗΤΑ** | Δημιουργώ και Καινοτομώ-Δημιουργική Σκέψη και Καινοτομία | **ΥΠΟΘΕΜΑΤΙΚΗ ΕΝΟΤΗΤΑ** | Επιχειρηματικότητα-Αγωγή Σταδιοδρομίας-Γνωριμία με Επαγγέλματα |
| **ΕΚΠΑΙΔΕΥΣΗ****Γενική/Ειδική** | Γενική | **ΛΕΞΕΙΣ ΚΛΕΙΔΙΑ** | Λιμάνι, Travelogues - To βλέμμα των περιηγητών, Ναυτική συλλογή ,Ίδρυμα Λασκαρίδη, επαγγέλματα που συναντώνται στο λιμάνι, χαρτογραφικός γραμματισμός |
| **ΣΧΟΛΕΙΟ****Νηπιαγωγείο/Δημοτικό/Γυμνάσιο** | Δημοτικό | **ΣΧΟΛΙΚΟ ΕΤΟΣ** | 2023-2024 |
| **ΤΑΞΗ/ΤΑΞΕΙΣ** | *Στ΄* |  |
| **ΣΥΝΟΠΤΙΚΗ ΠΕΡΙΓΡΑΦΗ** | Το Πρόγραμμα Καλλιέργειας Δεξιοτήτων με τίτλο «*Ένα λιμάνι, μια ιστορία*» εντάσσεται στη θεματική ενότητα «Δημιουργώ και καινοτομώ-Δημιουργική σκέψη και καινοτομία» και στην υποθεματική ενότητα «Επιχειρηματικότητα-Αγωγή σταδιοδρομία-Γνωριμία με επαγγέλματα». Η μαθησιακή αυτή αποστολή απευθύνεται σε μαθητές/-τριες της Στ΄ Δημοτικού οι οποίοι/-ες καλούνται, αξιοποιώντας συγκεκριμένους πόρους από τη συλλογή Travelogues, Με το βλέμμα των περιηγητών και τη Ναυτική Συλλογή του Ιδρύματος Λασκαρίδη, να κατανοήσουν την αδιάσπαστη σχέση ανθρώπου - περιβάλλοντος μέσα από τα ίχνη του ανθρώπου σε αυτό. Μέσα από τη διερεύνηση της ύπαρξης λιμανιών σε ένα συγκεκριμένο ιστορικό πλαίσιο αλλά και ως σημείο συνάντησης πολιτισμών, πλωτών μεταφορικών μέσων, επαγγελμάτων και τη σύνδεση της μαθησιακής αποστολής με πεδία του αναλυτικού προγράμματος, οι μαθητές καλλιεργούν δεξιότητες χαρτογραφικού γραμματισμού, προσανατολισμού, κριτικής σκέψης, πολιτιστικής επίγνωσης και έκφρασης. Οι Δεξιότητες στόχευσης του εργαστηρίου είναι οι *Δεξιότητες μάθησης και ψηφιακής μάθησης 21ου αιώνα*, οι εμπλεκόμενες *Δεξιότητες της Κοινωνικής Ζωής και του Νου καθώς* και οι *Δεξιότητες της τεχνολογίας, της μηχανικής και της επιστήμης.* Υλοποιώντας μία σειρά από δραστηριότητες που στοχεύουν στην προσεκτική παρατήρηση, στην αξιοποίηση ρουτινών σκέψης, εργαλείων διαλόγου και στην ενεργό δράση, αναπτύσσουν δεξιότητες και καλλιεργούν ενδιαφέροντα προκειμένου να κατανοήσουν την εξελισσόμενη ταυτότητα της πολιτιστικής κληρονομιάς και να συνδεθούν με πιθανά μελλοντικά επαγγέλματα διαφόρων κατευθύνσεων. Αποκορύφωμα των δράσεων τους αποτελεί η δημιουργία μιας μουσειακής συλλογής με την τεχνική της επαυξημένης πραγματικότητας. |

|  |  |
| --- | --- |
|  |  |
| **ΑΡΙΘΜΟΣ ΕΡΓΑΣΤΗΡΙΩΝ** | 7 | **ΕΦΑΡΜΟΖΕΤΑΙ ΔΙΑΔΙΚΤΥΑΚΑ** | *ΟΧΙ* |
| **ΑΡΙΘΜΟΣ ΔΙΔΑΚΤΙΚΩΝ ΩΡΩΝ** | 7 |  |
| **ΤΙΤΛΟΙ ΕΠΙΜΕΡΟΥΣ ΕΡΓΑΣΤΗΡΙΩΝ** | 1. ***Συγκρίνω-αποτυπώνω***
2. ***Το παρελθόν και το παρόν συναντώνται στο λιμάνι***
3. ***Στου λιμανιού τα επαγγέλματα***
4. ***Μ’ ένα πλοίο ταξιδεύω***
5. ***Στο λιμάνι προσανατολίζομαι (στον χώρο, στο επάγγελμα)***
6. ***Το λιμάνι μού δείχνει τον δρόμο/ Ένα αντικείμενο μια ιστορία***
7. ***Μια συλλογή μέσα από τη συλλογή (επαυξημένη πραγματικότητα)***
 |